为下列古文添加标点：
帝遂止先是充兄弟皆轻侠充少时又不护细行故俭言之充闻而愠因与俭书曰吴国男子张充致书于琅邪王君侯侍者顷日路长愁霖韬晦凉暑未平想无亏摄充幸以鱼钓之闲镰采之暇时复以卷轴自娱逍遥前史从横万古动默之路多端纷纶百年升降之途不一故以圆行方止器之异也金刚水柔性之别也善御性者不违金水之质善为器者不易方圆之用所以北海挂簪带之高河南降玺书之贵充生平少偶不以利欲干怀三十六年差得以栖贫自澹
答案：帝遂止。先是充兄弟皆轻侠，充少时又不护细行，故俭言之。充闻而愠，因与俭书曰：

　　吴国男子张充致书于琅邪王君侯侍者：顷日路长，愁霖韬晦，凉暑未平，想无亏摄。充幸以鱼钓之闲，镰采之暇，时复以卷轴自娱，逍遥前史。从横万古，动默之路多端；纷纶百年，升降之途不一。故以圆行方止，器之异也；金刚水柔，性之别也。善御性者，不违金水之质；善为器者，不易方圆之用。所以北海挂簪带之高，河南降玺书之贵。充生平少偶，不以利欲干怀，三十六年，差得以栖贫自澹